Gweltaz Adeux
Gweltaz Adeux zo ur gitarour naonedat bet o seniñ pell amzer gant ar stollad EV e-touez ar re gentañ oc’h ober rock e brezhoneg, seniñ ar ra ivez klavier 'barzh e bladenn nevez. Ur c’haner a Vreizh eo, ganet e bloavezhioù’50 e hanternoz Afrika.

Labouret en deus ivez gant Alan Stivell, Tri Yann, The Silencers, Elmer Food Beat, Johnny Clegg ha reoù all. 

E-unan e kan bremañ.

Buhez

A-hed d'e yaouankiz en deus beajet Gweltaz Adeux dre ar vro gant e dud. Ur bern traoù en deus graet e-kerzh e yaouankiz hag ur bern broioù en deus gwelet.
E-pad 30 vloaz eo bet boazet G.Adeux d’ober tro ar vro, met bremañ ez eo diaes un tamm evitañ gant an nebeud a amzer en deus. Evit poent e c’hortoz lakaat e gwerzh e bladenn nevez Ehan zo war ar stern, e miz Du 2010 e vo echu. Chomet eo da vevañ e Breizh,e Normandi hag e hanternoz Bro C'hall dre-vras. Emañ o chom bremañ gant e vugale e Naoned.

Tad eo da Valo Adeux, unan eus diazezerion ar gelaouenn lennegel Nidiad.

Sonerezh

Sonet en deus G.Adeux gant meur a strollad.
EV
Malt Gang
...

EV
Krouet e voe strollad EV e deroù ar bloavezhioù ’80 en Naoned. Sonet e voe an abadenn gentañ ar 27 a viz C'hwevrer 1981.
D'ar mare-se e oa daou Finnad, breudeur anezho, Jari ha Harri (aet d'an anaon e 1997) ha daou Vreizhad, Sylvain ha Gweltaz.
Etre 1981 ha 2007 eo bet kaner ar strollad EV.

E Vuhez Soner
Kroget e oa da ganañ en ur strollad e anv Malt Gang e dibenn ar bloavezhioù '70, gant ar gitarour Lucas Szabojnik.
Adalek 1981 betek 2007, e oa G. Adeux o kanañ gant ar strollad EV. Labouret en deus gant Alan Stivell, Tri Yann, The Silencers, Elmer Food Beat, Johnny Clegg ha re all. Bremañ e labour G. Adeux en un triad savet gantañ: Nico Guérin ouzh ar gitar-bout hag Anabelle Calvez, sonerez taboulinoù ha batiri er strollad. Ehan a vo pladenn da zont an triad, bepred gant e vouezh uhel ha son rock pop, e brezhoneg evel-just.

Brezhoneg
Krog eo Gweltaz Adeux da gomz brezhoneg n’eo ket er skol met war varlenn e vamm, e dud a oa eus Bro-C’halloù. Re gozh e oa hervezañ evit deskiñ brezhoneg er skol. Krog eo da beurzeskiñ brezhoneg dre lizher da gentañ, ha da eil, e Naoned gant Roland Mogn e-kerzh ar c'hentelioù noz.
Kelenner war ar brezhoneg eo bremañ Gweltaz Adeux, e-barzh ar gevredigezh Kentelioù an Noz, e Naoned.

Pladennoù

Pladennoù EV
Mont da welet roll pladennoù EV

Pladennoù goude marevezh EV
Ehan (pladenn), 2010
Kelc’hioù du ha kelc’hioù glas
Plantañ  gwez
Deiz pe zeiz, gwezh pe wezh
Deizioù hañv
N’out ket mat, emezi
Gerioù hud
A-us d’ar reier lemm
Birvilh an dour
Kleier o tintal
N’eo ket aes bepred
Ar steredoniezh
REDADEG  (bonuz)

Liamm diavaez 
http://www.myspace.com/gweltazadeux
http://gweltaz-adeux.com/

Kanerien Breizh
Gitarourien Breizh
Kanerien vrezhonek
sonerien Breizh
Kelennerien vrezhonek
Gweltaz Adeux
Tud eus Naoned